**NACRT**

**ZAKON O IZMJENI I DOPUNI ZAKONA O** **SPECIJALNOM DRŽAVNOM TUŽILAŠTVU**

**Član 1**

U Zakonu o Specijalnom državnom tužilaštvu („Službeni list CG“, br. 10/15 i 53/16) član 3 mijenja se i glasi:

“Specijalno državno tužilaštvo je nadležno za gonjenje učinilaca krivičnih djela i to:

1) organizovanog kriminala, bez obzira na visinu propisane kazne;

2) visoke korupcije ako je visoki javni funkcioner izvršio sljedeća krivična djela:

- zloupotreba službenog položaja,

- prevara u službi,

- protivzakoniti uticaj,

- navođenje na protivzakoniti uticaj,

- primanje mita,

- davanje mita.

3) pranja novca iz člana 268 st. 3 i 4 Krivičnog zakonika Crne Gore;

4) terorizma;

5) ratnih zločina.

Visoki javni funkcioneri su: Predsjednik Crne Gore, Predsjednik Skupštine Crne Gore i poslanici u Skupštini Crne Gore, Predsjednik i članovi Vlade Crne Gore, direktori i pomoćnici direktora u državnim agencijama i upravama, predsjednici sudova i sudije, rukovodioci državnih tužilaštava, državni tužioci, specijalni tužioci, predsjednici opština, gradonačelnik Glavnog grada i Prijestonice, predsjednik Skupštine opštine, Skupštine Glavnog grada i Skupštine Prijestonice, predsjednik i sudije Ustavnog suda, predsjednik i članovi Senata Državne revizorske institucije, predsjednik i članovi Državne komisije za kontrolu postupaka javnih nabavki, predsjednik, sekretar i članovi Državne izborne komisije, predsjednik i članovi Komisije za žalbe, guverner i članovi Savjeta Centralne banke, Zaštitnik ljudskih prava i sloboda i zamjenici Zaštitnika ljudskih prava i sloboda, Zaštitnik i zamjenici Zaštitnika imovinsko-pravnih interesa.”

 **Član 2**

Poslije člana 42 dodaje se novi član koji glasi:

„**Član 42a**

Predmeteu kojima je u skladu sa Zakonom o Specijalnom državnom tužilaštvu ("Sl. list RCG", br. 10/15 i 53/16) podnijet optužni akt do dana početka primjene ovog zakona, završiće Specijalno državno tužilaštvo po odredbama tog zakona.”

**Član 3**

Ovaj zakon stupa na snagu osmog dana od dana objavljivanja u „Službenom listu Crne Gore“.